CELEX: 62009CN0098
Language: sl
Date: 2009-03-06 00:00:00
Title: Zadeva C-98/09: Predlog za sprejetje predhodne odločbe, ki ga je vložilo Tribunale di Trani (Italija) 6. marca 2009 — Francesca Sorge proti Poste Italiane SpA

6.6.2009   
            
            
               SL
            
            
               Uradni list Evropske unije
            
            
               C 129/6
            
         Predlog za sprejetje predhodne odločbe, ki ga je vložilo Tribunale di Trani (Italija) 6. marca 2009 — Francesca Sorge proti Poste Italiane SpA
   (Zadeva C-98/09)
   2009/C 129/09
   Jezik postopka: italijanščina
   
      Predložitveno sodišče
   
   Tribunale di Trani
   
      Stranki v postopku v glavni stvari
   
   
      Tožeča stranka: Francesca Sorge
   
      Tožena stranka: Poste Italiane SpA
   
      Vprašanji za predhodno odločanje
   
   
               1)
            
            
               Ali je določbo 8 okvirnega sporazuma, sprejetega z Direktivo 1999/70/ES (1), treba razlagati tako, da nasprotuje nacionalni ureditvi (kot je tista, določena s členoma 11 in 1 zakonske uredbe št. 368/2001), s katero je bil pri prenosu Direktive Sveta 1999/70/ES z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP razveljavljen člen 1(2)(b) zakona št. 230/1962 (na podlagi katerega je bila „pogodba […] lahko sklen[jena] za določen čas“, ko je šlo za zaposlitev zaradi nadomeščanja odsotnih delavcev, ki so imeli „pravico do ohranitve delovnega mesta, če sta bila v pogodbi o zaposlitvi za določen čas“„navedena ime nadomeščanega delavca in razlog nadomeščanja“) in nadomeščen z določbo, s katero se teh obveznih navedb ne zahteva več?
            
         
               2)
            
            
               Če je odgovor na prejšnje vprašanje pritrdilen, ali nacionalno sodišče ne sme uporabiti nacionalnih določb, ki so v nasprotju s pravom Skupnosti?
            
         
      (1)  UL L 175, str. 43.